

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 351-02/23-01/1

URBROJ: 2125-1-02-23-09

Gospić, 30. studenoga 2023. godine

**GRADSKO VIJEĆE GRADA GOSPIĆA**

**PREDMET:** **Prijedlog** **Odluke o pristupanju Sporazumu gradonačelnika**

 **za klimu i energiju *(eng. Covenant of Mayors - Europe)***

- na razmatranje i donošenje – dostavlja se –

*Poštovani,*

 temeljem članaka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21) u privitku Vam dostavljam Prijedlog Odluke o pristupu Sporazumu gradonačelnika za klimu i energiju (eng. Covenant of Mayors – Europe), na razmatranje i donošenje.

**OBRAZLOŽENJE**

**PRAVNA OSNOVA:**

Članak 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21)

**RAZLOZI ZA DONOŠENJE AKTA:**

 Sporazum gradonačelnika za klimu i energiju (u daljnjem tekstu: Sporazum gradonačelnika) okuplja lokalna i regionalna tijela vlasti koja su se dobrovoljno posvetila provedbi ciljeva Europske unije za klimu i energiju na svom teritoriju.

Sporazum gradonačelnika predstavlja najveću svjetsku inicijativu usmjerenu na lokalne energetske i klimatske aktivnosti s ciljem smanjenja energetske potrošnje emisija CO2 i utjecaja klimatskih promjena te prilagodbe klimatskim promjenama. Lokalna tijela vlasti – potpisnici Sporazuma gradonačelnika dijele zajedničku viziju kojom će osigurati dekarbonizaciju i otpornost gradova u kojima će njihovi građani imati pristup sigurnoj, održivoj i svima pristupačnoj energiji.

Vizija je da do 2050. godine živimo u dekarboniziranim i otpornim gradovima s pristupom svima dostupnoj, sigurnoj i održivoj energiji. Sukladno Sporazumu gradonačelnika nastavit će se:

(1) smanjivati emisije stakleničkih plinova na svom teritoriju,

(2) jačati otpornost i pripremati se za štetne učinke klimatskih promjena i

(3) baviti se pitanjem energetskog siromaštva kao ključnom mjerom omogućavanja pravedne tranzicije.

Ključni dokument u realizaciji Sporazuma gradonačelnika je Akcijski plan energetski održivog razvoja i klimatskih promjena (eng. Sustainable Energy and Climate Action Plan – SECAP).

Grad Gospić započeo je s izradom Akcijskog plana energetski održivog razvoja i prilagodbe na klimatske promjene (SECAP-a). SECAP predstavlja ključni dokument koji na bazi prikupljenih podataka o zatečenom stanju identificira te daje precizne i jasne odrednice za provedbu projekata i mjera energetske učinkovitosti i korištenja obnovljivih izvora energije te prilagodbe učincima klimatskih promjena na lokalnoj razini. Prihvaćanjem SECAP-a postavljaju se temelji za energetski održiv grad, a definirane mjere unutar SECAP-a pokrenuti će nove financijske mehanizme za provedbu mjera energetske učinkovitosti i obnovljivih izvora energije.

Sukladno navedenome, za donošenje SECAP-a potrebno je prvo pristupiti Sporazumu gradonačelnika. Nakon što se pristupi Sporazumu gradonačelnika te izradi i donese SECAP, jedinice lokalne samouprave dužne su svake dvije godine podnositi izvješće o provedbi ciljeva iz Sporazuma gradonačelnika, SECAP-a i napretku na ovome polju.

***POTREBNA FINANCIJSKA SREDSTVA:***

Financijska sredstva za potrebe izrade SECAP-a iznose 11.500,00 eura, od čega će Fond za zaštitu okoliša i energetsku učinkovitost sufinancirati 80%, odnosno 9.200,00 eura, a Grad Gospić 20%, odnosno 2.300,00 eura.

Slijedom prethodno navedenog predlaže se Gradskom vijeću Grada Gospića donošenje predmetne Odluke.

S poštovanjem,

 

Na temelju članka 33. Statuta Grada Gospića ("Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21), Gradsko vijeće Grada Gospića na sjednici održanoj dana \_\_\_\_\_\_\_\_\_\_\_ 2023. godine, donijelo je

**O D L U K U**

**o pristupanju Grada Gospića Sporazumu gradonačelnika za klimu i energiju**

**(eng. Covenant of Mayors - Europe)**

**Članak 1.**

Grad Gospić pristupa Sporazumu gradonačelnika za klimu i energiju.

**Članak 2.**

Daje se suglasnost gradonačelniku Grada Gospića da potpiše Pristupnicu za pristupanje Grada Gospića Sporazumu gradonačelnika za klimu i energiju.

Pristupnica o pristupanju Sporazumu gradonačelnika za klimu i energiju, čini sastavni dio ove Odluke.

**Članka 3.**

Sporazum gradonačelnika za klimu i energiju okuplja lokalna i regionalna tijela vlasti koja su se dobrovoljno posvetila provedbi ciljeva Europske unije za klimu i energiju na svom teritoriju. Lokalna tijela vlasti – potpisnici Sporazuma dijele zajedničku viziju kojom će osigurati dekarbonizaciju i otpornost gradova u kojima će njihovi građani imati pristup sigurnoj, održivoj i svima pristupačnoj energiji.

Potpisnici se obvezuju smanjiti emisije CO2 i povećati otpornost gradova/općina na djelovanje klimatskih promjena. Sporazum gradonačelnika pomaže lokalnim vlastima u tome da se njihove ambicije za smanjenjem ispuštanja stakleničkih plinova pretvore u stvarnost, uzimajući pritom u obzir ogromnu raznolikost.

Sporazum također ima za cilj dati priznanje i veliku vidljivost pojedinim aktivnostima klimatskih promjena koje su proveli potpisnici kao i poticati te olakšati razmjene i samoprocjenu.

**Članak 4.**

Ova Odluka stupa na snagu osmog dana od dana objave u „Službenom vjesniku Grada Gospića“.

PREDSJEDNICA GRADSKOG VIJEĆA
 GRADA GOSPIĆA

 Ana-Marija Zdunić, mag. iur., v.r.